Onda Kriolu lança es pergunta, na final de ano, li sta lista di kes principal palavras ki marca es ano 2017, skodji kal ki bu obi mais, ou també dexa otu sugeston na comentario
Screbi palavra di bu preferensia na kumentário ( Palavra + votadu ki ta ganha).
Li sta un lista di 12 palavras ki di un forma o d’otu marka vida di cabo-verdianos nes ano di 2017 ki sta na fin , palavras ki ripitidu kantu bes na komunikason social, na redi social y també na konbersu di dia-a-dia.
1. BMW : Ê kel karru di luxu ki Camara Munisipal di S.Miguel kumpra pa uzu excluzivu di si prezidenti. E un izemplu dim au uzu di dinheru publiku y di fadja na trasa prioridadi nun paiz ki ka ten txeu rekursus.
2. DIZENPREGU – Ê kontinua ta afeta milharis di jovens na Cabo Verde y nes 2017 e ka da ninhun sinal ma ê sta reduzi.
3. ERRATA – Ê kel primeru “soluson” ki governo aprezenta pa livrus di scola ki bendedu karregadu d’erru…. Felizmenti povu ka dexa.
4. GRALHA – Dipos di “Manuais Escolares” foi nova verson di Constituição de Cabo Verde ki sai karregadu di gralhas..Sera ki . moda ben pa fika?
5. IZENSON DI VISTO ( pa sidadons europeus) : Foi un di kes dicizon di governo ki labanta + polémica nes ano di 2017 enkuantu sentenas di jovens cabo-verdianos odja Embaixada di Portugal ta recuzaz visto pa bai studa na ses universidadi.
6. KABLA : Ki Xinez furta, enkuantu poku a poku China kontinua nes 2017 ta reforsa ses prezensa na CV na tudu setor di atividadi.
7. KASU-BODI : Inkontorbavel nes 2017, prinsipalmenti na Praia undi inseguransa torna prublema maior
8. KUMI –BEBI : Ê un especie di laxismo social ( dexa bai) enkuantu txeu cabo-verdianos morri es anu ku duensa derivadu di alcool ou di kumida poku saudavel.
9. PALUDISMO : Pra ja ê infeta + di 400 pessoas nes 2017 y na Praia ê torna un epedemia ki sta komplikadu kombati.
10. REJIONALIZASON : Ta bai ka ta bai. ..E sta na agenda di governo mas aparentimenti ten ki speradu pamodi ka ten entendimentu.
11. SEKA : Txuba nen sinal … 2017 foi un di kes pior ano pa agricultores y kriadoris di gado ( governo sta prumeti ajuda mas + un bes fika provadu ma Cabo Verde ê fraku na privini y na da resposta a krizi y a kastastrofes natural)
12. TACV : Ê stevi na boka dim undo nes 2017 y finalmenti ê dismembradu. Dispidimentu di trabadjadoris dja kumesa.
(DEXA TAMBÉ BU SUJESTON). fonte:ok
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn scn_Latn kea_Latn kea_Latn scn_Latn kea_Latn